ജോജു കള്ള് അല്ലെങ്കില് കഞ്ചാവ്, അന്വേഷണം നടത്തണം, അപ്പോള് വ്യക്തമാകുമെന്ന് രാഹുല് കൊച്ചി: കോണ്ഗ്രസ് നടത്തിയ വഴിതടയല് സമരത്തിനെതിരെ പ്രതിഷേധിച്ച നടന് ജോജു ജോര്ജിനെതിരെ ലഹരി ഉപയോഗം ആരോപിച്ച് യൂത്ത് കോണ്ഗ്രസ് സംസ്ഥാന ജനറല് സെക്രട്ടറി രാഹുല് മാങ്കൂട്ടത്തില്. കോണ്ഗ്രസ് നടത്തിയ സമരത്തിനിടയില് ജോജു ജോര്ജ് പെരുമാറിയ രീതി ലഹരി ഉപയോഗിച്ചവര് സംസാരിക്കുന്നതുപോലെയാണെന്ന് രാഹുല് മാങ്കൂട്ടത്തില് ആരോപിച്ചു. സമരം നടത്തിയവരെ തെറി വിളിക്കുകയും വനിതാ പ്രവര്ത്തകരെ ആക്ഷേപിക്കുകയും പുലഭ്യം പറയുകയും ചെയ്തു. ആശുപത്രിയില് നടത്തിയ രക്ത പരിശോധനയില് ജോജു മദ്യപിച്ചിട്ടില്ലെന്ന് മാത്രമാണ് തെളിഞ്ഞതെന്ന് രാഹുല് ചൂണ്ടിക്കാട്ടി. ലഹരി ഉപയോഗിച്ചതുപോലെ ഒരാള് പെരുമാറുമ്ബോള് സാധാരണയായി പറയുന്നതാണ് മദ്യപിച്ചുകാണുമെന്ന്. ജോജു മദ്യപിച്ചിട്ടില്ലെങ്കില് കഞ്ചാവ് അടിച്ചുകാണും, ഇല്ലെങ്കില് അത് തെളിയിക്കട്ടെ. അതിനുള്ള സംവിധാനം ഈ നാട്ടിലുണ്ട്. സിനിമാ മേഖലയില് വ്യാപകമായി കഞ്ചാവ് ഉപയോഗിക്കുന്നുണ്ടെന്ന് എല്ലാവര്ക്കുമറിയാം. ജോജു ജോര്ജിന്റെ വാഹനം തകര്ത്തതില് കോണ്ഗ്രസ് പ്രവര്ത്തകര്ക്ക് പങ്കില്ലെന്നും രാഹുല് മാങ്കൂട്ടത്തില് പറഞ്ഞു. ഇന്ധനവില വര്ധനവിനെതിരായി കോണ്ഗ്രസ് നടത്തിയ റോഡ് ഉപരോധ സമരത്തിനിടെ പ്രതിഷേധവുമായി ജോജു ജോര്ജ് എത്തിയത് സംഘര്ഷത്തില് കലാശിച്ചിരുന്നു. ജോജു മദ്യപിച്ചെന്നും വനിതാ പ്രവര്ത്തകരെ അപമാനിച്ചെന്നുമായിരുന്നു കോണ്ഗ്രസ് പ്രവര്ത്തകരുടെ ആരോപണം. ഇതിനിടെ ജോജുവിന്റെ കാര് പ്രതിഷേധക്കാര് അടിച്ചുതകര്ക്കുകയും ചെയ്തു.